BMAnalyze v1.00 Hun

A  program a  Bandwidth Monitor (v3.4)  által  generált logfájl,  azaz
naplófájl tartalmát elemzi, és  abból készít táblázatos összesítést  a
megadott  paraméterek  szerint.  A  naplófájl  alapértelmezés  szerint
másodpercenként rögzíti az éppen mérhető le- és feltöltési  sebességet
egy  megadható   szöveges  fájlban.   A  mérés   a  hálózati   vezérlő
vizsgálatával történik,  tehát alkalmas  a helyi  hálózat sebességének
ellenőrzésére  is. A  BMAnalyze ezt  a naplófájlt  vizsgálja át,  akár
aközben is, hogy a Bandwidth Monitor éppen új adatokat rögzít benne.

A Bandwidth Monitor próbaváltozata letölthető a
http://www.bwmonitor.com oldalról.

Az  összegzés elkészítéséhez  meg kell adni  két  sebességértéket.  Az
egyik  azt  a  határt jelenti,  amely  alatti  sebességeket a  program
elégtelennek,  túl  lassúnak  minősíti.  Ez  a  minősítés  a   hálózat
kihasználásáról  és terhelhetőségéről  adhat adatokat,  vagy éppen  az
internetszolgáltató  által  nyújtott  sávszélességekről.  Az összegzés
magát a sebességet nem tünteti  fel, hanem annak az arányát,  amennyit
az összes forgalomhoz képest a  sebesség a megadott szint alatt  volt,
méghozzá csak azon idő alapján, amikorról vannak mért adatok.

Még egy sebességérték  adható meg a  programban:  az a sebesség, amely
alatti értékeket a program  az összesítés során figyelmen  kívül hagy.
Ez  azért  szükséges,  mert  a  hálózatnak  akkor  is  lehet minimális
forgalma,  amikor hasznos adatok továbbítása  nem történik, és ez meg-
tévesztő eredményt produkálna.

A  program  szabadon  terjeszthető  freeware,  kérem  a telepítőcsomag
változtatás nélküli továbbadását.

Köszönettel  fogadok  bármilyen  hibáról  vagy  rendelleneségről szóló
értesítést az ocx@freemail.hu címen.

2009. február

DJB
